সন্তানরা সচ্ছল হওয়া সত্ত্বেও বাবা-মাকে আর্থিক সহায়তা দেন না এবং তাদের কোনো খোঁজখবরও নেন না। ২০০৪ সালের ৩১ ডিসেম্বর সরকারি চাকরি থেকে অবসরে যান বাদী। এখন পেনশনের সামান্য টাকায় তার ও তার স্ত্রীর ভরণপোষণ সম্ভব হচ্ছে না। ফলে তিনি বহু টাকা ঋণগ্রস্ত হয়ে পড়েছেন। জামাইদের সাহায্যে বাদী চোখের অপারেশন করালেও তিন সন্তান তাকে হাসপাতালে দেখতে পর্যন্ত যায়নি। স্থানীয় থানার মাধ্যমে ও গণ্যমান্য ব্যক্তিদের মধ্যস্থতায় ভরণপোষণ আদায়ের চেষ্টা ব্যর্থ হলে আদালতের শরণাপন্ন হন তিনি।